AlexejDobrolubov/national_council_slovak_2010 huggingface dataset:
49. schôdza NR SR - 11.deň - B. popoludní
Dátum: 2026-04-29
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Pekne za slovo, pán predseda. A pozdravujeme mladých ľudí, ktorí sú na balkóne. Neviem si, čo, keď sú, ale. Dúfam, že neodídu po tomto návrhu zákona. No, nadviažem, Lucia, na to, čo si hovorila o polarizácii. Ja som tu už dnes v rozprave hovorila, že podľa mňa tento zákon sleduje tri ciele. Jednak chcete ovplyvniť ten výsledok vo voľbách, pretože vám jednoducho nevyhovuje, že ľudia zo zahraničia volia v drvivej väčšine práve opozíciu. Druhý taký cieľ, alebo taký dôvod je, že chcete zahltiť tento priestor a čas v parlamente, pretože nemáte reálne riešenia. Tak sa tu opäť bavíme o niečom, čo absolútne netrápi ľudí, čo. Ešte raz, jediný, koho trápi, ste v skutočnosti vy. No a potom tretí cieľ – polarizovať. Pani, v dobrom, vyťahol tento pseudoproblém. Kto vám to takto hodil na stôl, že a teraz sa ideme zaoberať týmto? Bol to istý Erik K. On si odletel do Bruselu a každý mesiac mu pípne na účte, ja viem, že ho to nezaujíma, ale 15 tisíc eur. A sem vám posiela takéto bomby. Však si spomeňte, koľkokrát sem prišlo uznesenie alebo koľkokrát sa vytiahla nejaká polarizačná téma. Koho robota to bola? A vy ste potom za tých... Tri bodky nedoplním, nie, on. Myslíte, že mňa tu baví v skutočnosti byť takáto na vás? Smiať sa vám, keď čítate tie hlúposti. Hovoriť vám, že vy za to môžete. Viem, že reálne vy ste mali páni na to, aby ste sa niečomu takémuto postavili. Ale zároveň nesiete za to zodpovednosť, že aké veci sa tu schvaľujú. Ja neviem, ale stojí vám to za to? Húckať ľudí proti sebe. Jednak tých, čo sú na Slovensku, proti tým, čo sú v zahraničí. Vyťahovať z nich, z ľudí, to najhoršie, čo v nich je, a síce závisť a strach. Takéto emócie. Len preto, že niekto si myslí, politika je Minecraft. A takto sa s vami hrá, páni.
49. schôdza NR SR - 11.deň - B. popoludní
Dátum: 2026-04-29
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Mňa, Jano, zaujala tá zmienka o strane HLAS, ktorú si povedal. Lebo HLAS bol tu doteraz ticho. Teda s výnimkou pána poslanca Bartka. Ale on nie je HLAS, on je hluk. A keď teda otvorí ústa, tak sa skôr podobá na SMER alebo Republiku. Ale mňa reálne zaujíma, čo si o tomto návrhu zákona myslia predstavitelia strany HLAS. Prečo zas idú zo seba robiť handru? O ktorej hovorili, že teda viac s ňou nebudú. A čo na to minister vnútra? Pretože tento návrh zákona by nemal byť poslaneckým návrhom zákona. Toto by reálne mal predkladať minister vnútra, ak by chcel. A tak mi to pripomenulo tú situáciu, keď ste rušili Úrad na ochranu oznamovateľov. A keď minister vnútra si doslova celú tú rozpravu tu vyžral, lebo všetci ukazovali prstom iba naňho. Až potom, keď bolo treba rušiť zrušenie Úradu na ochranu oznamovateľov, tak strana HLAS sa tak hrdinsky začala vyjadrovať, že oni za to nemôžu, oni to ani nechceli. To bola objednávka zo strany SMER alebo od premiéra. Ale viete, hrdinstvo nie je ukazovať prstom na iných, že to oni chceli. Hrdinstvo je nezahlasovať za niečo, čo nepovažujem za správne. Za dobré. Za dobré pre ľudí v tejto krajine. A ja si myslím, že vy to viete a preto sa aj nezúčastňujete tejto debaty. Ja vás chcem preto vyzvať, aby ste neboli len súhlasom, ale aby ste reálne sa hrdinsky zachovali a neukazovali prstom, ale nestlačili to „za“ a reálne sa postavili proti tomuto, lebo vy veľmi dobre viete, čo to je a prečo sa to robí. Prečo to robí strana SMER? Tak sa už odstrihnite od tej pupočnej šnúry, ktorá vás s vašou materskou stranou spája. Ďalšia vystúpi v rozprave pani poslankyňa.
49. schôdza NR SR - 11.deň - A. dopoludnia
Dátum: 2026-04-29
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Pán predseda. No ja chcem uviesť neskôr na záznam, že predtým, než vystúpila kolegyňa Luščíková, tak tu začal taký zvláštny presun poslancov a poslankýň zo SMER-u, jedni smerom do bufetu a jedni smerom na chodbu. Ale očividne sa báli, ušli, nechceli vystúpiť, ale ja to úplne chápem. Ja mám ku vám skutočne pochopenie, pretože obhajovať toto, ja by som to nerobila, takže sa vám nečudujem. Tiež by som nechcela vystúpiť k niečomu, čo sem poslal Erik Kaliňák, pretože povedzme si pravdu, kto bol prvý, kto o tomto začal hovoriť, kto bol ten, ktorý prišiel s tou úžasnou myšlienkou, že nič iné nám tu na Slovensku nechýba, len zmena volebného systému zo zahraničia. Prečo asi? Ja neviem, kolegovia, skutočne sa zamyslite nad tým, že okrem toho, že chcete takýmto spôsobom ovplyvniť tie voľby, pretože, ako povedal aj pán poslanec Michalko, aj keď ste sa pozreli na tie výsledky, tak vám to nesedí, pretože voliči a voličky zo zahraničia volia v drvivej väčšine práve opozíciu. A jednak, čo tým robíte? Zakrývate tým vašu neschopnosť priniesť reálne opatrenia, riešenia, zákony, nad ktorými by sme tu mali tráviť tento drahocenný čas, nie? Namiesto toho sa tu zaoberáme niečím, čo v skutočnosti absolútne nielenže netrápi ľudí, ale čo ani nie je problémom. Pretože vy ste doteraz neboli schopní priniesť jeden jediný dôkaz k tomu, že tu prebiehali nejaké podvody alebo manipulácie s týmito hlasmi. A v neposlednom rade cieľom tohto návrhu je opäť raz rozdeľovať spoločnosť, pretože vy tu doslova húckate ľudí žijúcich na Slovensku proti ľuďom žijúcim v zahraničí. Urážate ich. Opäť raz len polarizujete tú spoločnosť. Ja vás skutočne prosím, už s tým prestaňte. A opakujem, ja sa vám nečudujem, že k tomuto nechcete vystúpiť. Pretože po tom všetkom, čo tu odznelo, ja na vašom mieste by som sa pýtala sama seba, že či nie som týmto systémom, ktorého ste súčasťou, zneužívaná.
49. schôdza NR SR - 11.deň - A. dopoludnia
Dátum: 2026-04-29
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Inga, ty si spomenula aj ten včerajší výrok poslancu Hazuchu, keď obvinil Progresívne Slovensko z atentátu na premiéra. Tak len pre úplnosť informácií by som chcela povedať, že sa stretneme na mandátovom a imunitnom výbore. Pretože podnet je už hotový. A mne je absolútne jedno, akým jemným hláskom to tu poslanec Hazucha hovoril. Podstatný je ten obsah. Tá ohavnosť. Pani
49. schôdza NR SR - 11.deň - A. dopoludnia
Dátum: 2026-04-29
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Neznížim k tomu, čo tu predviedol navrhovateľ Tibor Gašpar a nebudem tu nikoho obviňovať. Že zmanipuloval voľby. Preto nebudem menovať ani všetkých tých influencerov, ktorí a vôbec verejne známe osoby, ktoré pomohli. Strane SMER. Vo voľbách. A tiež sme teda kadečo počuli o tom, ako starostovia alebo miestni predstavitelia strany SMER. Kúpovali hlasy najmä od ľudí. V ťažkých socioekonomických situáciách alebo z marginalizovaných komunít. Ani o tom, ako ich kšeftovali doslova za cigarety. Myslím, že tam boli aj podané nejaké trestné oznámenia. To, že ako dopadli, tak neviem, lebo vyhrali ste voľby a korupcia potom zmizla. No naopak, objavili sa také tvrdenia o tom, že. Sa voľby ovplyvňovali napríklad aj v spolupráci s bývalou maďarskou vládou. A. My sme volali iba po jednom o tom, aby sa to riadne vyšetrilo a to si myslím, že tak by to jednoducho malo fungovať. Ale ja obdobne ako kolegyňa Mesterová by som chcela vyzvať kolegov zo SMER-u, kolegov a kolegyne. K sebareflexii, alebo možno by stačila len reflexia. Pretože zamyslite sa skutočne nad tým, že či vám sedí. To, čo vám tu hovorí navrhovateľ o tomto zákone. Obvinil tu PS z ovplyvňovania volieb, ktoré PS ani nevyhralo. Vyhrali ste vy tie voľby. Tibor Gašpar neustále opakuje niečo o britskom ovplyvňovaní. Už aj polícia skonštatovala, že sa to nedialo. Kŕmi vás tu tým, ako tie hlasy zo zahraničia nie sú anonymizované. Pritom Ondrej Dostál vám tu včera vysvetlil, ako to v skutočnosti funguje a že tá anonymita je zaručená. Neustále sa tu opakuje. Ako niekto môže rozhodovať za celú komunitu, za celú rodinu. Vám niekto napísal, že. Ja neviem, pani poslankyňa Matejičková, ja som študentka v Kodani a museli sme voliť tak, ako povedal kamarát. Alebo vám napísal, pán Karas, niekto, že. Ja som matka, žijeme všetci v.
49. schôdza NR SR - 10.deň - A. dopoludnia
Dátum: 2026-04-28
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Právnik, taká právna analýza, však, že? Pán Kéry, skutočne nikoho tu nezaujíma, čo vy osobne považujete za európske štandardy. Pretože európsky štandard je taký a na tom sa zhodli krajiny a organizácie, že štáty síce majú voľné ruky v tom, ako vlastne ten systém si zorganizujú, ale zároveň majú dbať na to, aby čo najviac uľahčili a zjednodušili svojim občanom a občiankam možnosť vykonať si svoje základné občianske a ústavné právo voliť. A vy idete presne opačným smerom, čiže vy idete proti európskym štandardom. Vy si, pán Kéry, nepamätáte, že by niekto doteraz spochybnil volebné výsledky? Tak včera pán Tibor Gašpar tu povedal: „Keby nebolo zásahov do volieb, máte o 5 % menej.“ Veľmi krátku pamäť máte, pán Kéry. Bol to váš kolega. Už si, prosím, vymažte to Francúzsko z poznámok, pretože opakujem, Francúzi môžu voliť aj korešpondenčne. Môžu voliť splnomocnením, môžu voliť na ambasádach a môžu voliť aj elektronicky. Veď keď chcete ísť týmto príkladom, tak nech sa páči, v druhom čítaní pozmeňujúcimi návrhmi navrhnite všetky tieto spôsoby a viete čo, my vám za to aj zahlasujeme. Lebo toto bude európsky štandard, že nie obmedzíte, ale naopak uľahčíte tú voľbu. Povedali ste, že snáď to nerobí nikomu problém raz za štyri roky prísť domov a odvoliť. No okrem toho, že sa takýmto spôsobom arogantne a nadrapene vyjadrujete voči všetkým týmto občanom, ktorí si majú zariadiť svoj pracovný, súkromný, rodinný život len kvôli tomu, že vy ste sa tak rozhodli, lebo vy to chcete obmedziť, stále nevieme, z akého dôvodu, okrem teda toho, že sa bojíte, že prehráte, tak ja vás vyzývam, keď je to len za štyri roky, tak v strane SMER naškrabkajte, to ste už naškrabkali za tie vaše vlády, a preplaťte im všetky tie, všetky tie výdavky, ktoré budú musieť tomuto
49. schôdza NR SR - 10.deň - A. dopoludnia
Dátum: 2026-04-28
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ty si spomenula aj vystúpenie pána Muňka a mňa skutočne dvíha zo stoličky, keď niekto zo SMER-u tu začne mrnčať nad tým, že koľko sa k niečomu vyjadrujeme, že to tu zdržujeme. Tak nehnevajte sa, ale my máme nielenže právo, ale podľa mňa aj poslaneckú povinnosť, lebo na to nás sem ľudia poslali, aby sme sa vyjadrovali k návrhom zákonov. A keby sa prihlásilo aj 71 ľudí do rozpravy, tak vás do toho nič. A keď nechcete takéto veci počúvať a ja chápem, že sa vám to zle počúva, tak jednoducho sem nenoste bludy a bude to v poriadku. Že nemáme témy, taktiež tam odznelo. No tak ja neviem, ale kto sem priniesol x-krát novelu Trestného zákona? Kto sem priniesol zrušenie Úradu na ochranu oznamovateľov, ktoré ste potom zároveň museli zrušiť? Kto sem teraz priniesol obmedzenie voľby zo zahraničia? My sme to boli. Vašou jedinou témou tu je Tibor Gašpar. Vy sa už 2,5 roka venujete iba jeho osobe a ľuďom blízkym SMER-u. To je všetko. Toto je vaša jediná téma. Tak nám potom nevyčítajte, že prečo tu strácame čas. Prečo asi? Kto tu má moc? Kto sem prináša tie návrhy zákonov? Vy. Ale úplne zdieľam, Veronika, s tebou tvoje obavy, že ako bude teda tá voľba najmä na ambasádach, veľvyslanectvách zorganizovaná a keď tých ľudí bude tam menovať minister zahraničných vecí. A Tibor Gašpar nám k tomu povedal, že členov komisie menuje samozrejme Ministerstvo zahraničných vecí. No tak to si myslím, že ľudí na Slovensku skutočne upokojí. Ja som už včera hovorila o tom, že budú môcť tých sedieť aj miestne sily. To znamená, že napríklad v Rusku nám budú na voľby dohliadať Rusi, v Bielorusku, v Číne. No tak ďakujem pekne. To nám budú ľudia skutočne veriť, že toto boli transparentné a férové voľby. Ale ja som zvedavá aj, že ako mienite zorganizovať tie okrsky, lebo včera tu jeden koaličný poslanec povedal, že v Prahe to vychádza na 26 okrskov. To kde bude? Ako? To Česká republika s tým súhlasí, že vy budete mať 26 takýchto komisií? Veď preboha
49. schôdza NR SR - 10.deň - A. dopoludnia
Dátum: 2026-04-28
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Lucia, ja tak trochu cítim prenesenú hanbu tuto za kolegov, lebo sme už síce zvyknuté na to, že namiesto toho, aby sa venovali obsahu a tým reálnym výčitkám alebo tej kritike, tak jediné, na čo sa zmôžu, je komentovať tvoj tón a ja už neviem, čo by si želali, lebo keď je niekto pokojný, tak je zle, keď niekto zvýši hlas, tak je zle, tak ja neviem, už povedzte niečo konečne aj k tomu obsahu. Hovorila si o tajnosti, o priamosti, nie, tam len zopakujú to, o čom sme sa tu včera celý deň bavili a ja už neviem, či by sme tu mali mať takú tú bielu tabuľu ako v škole, aby sme to kreslili, alebo že darmo krútite hlavou. Ja by som si želala, aby im bolo nejakými intelektuálnymi kapacitami vôbec umožnené zamyslieť sa nad tým, čo si to hovorila, lebo tak by to tu malo fungovať, že príde sa sem s nejakým návrhom zákona, súkne mu nejaké výčitky, tak sa spoločne zamyslíme a spravíme z toho návrhu lepší návrh, ale takto tu, žiaľ, nefunguje. Tak ešte raz, ako skutočne pre malé deti. Áno, vy ponechávate voľbu zo zahraničia na papieri, ale to, že ju takýmto spôsobom obmedzujete, tak v praxi pre veľa ľudí znemožníte to, aby si mohli to svoje právo voliť riadne vykonať. A ja doplním aj ten zoznam, ktorý hovorila Lucia. To sú napríklad ľudia, ktorí chodia pracovať na turnusy, do Nemecka, do Holandska. Tak čo, keď im zrovna ten turnus vtedy vyjde na to, že budú v zahraničí? Kam sa budú oni presúvať? Doplním, a včera to tu spomínala aj kolegyňa Bihariová, našich vojakov na misiách. Takže teraz naši vojaci z kempu v Prištine pôjdu kam? Do Belehradu? 355 km. Čiže opustia kemp a pôjdu si odvoliť, lebo aj to sú občania a voliči na Slovensku. A viete, vy radi spomínate to Francúzsko. Tak vo Francúzsku sa tak hovorí, že niekedy je lepšie chvíľu mlčať a byť za hlupáka, ako otvoriť ústa a potvrdiť, že ním ste. Tak sa tým riaďte.
49. schôdza NR SR - 9.deň - B. popoludní
Dátum: 2026-04-27
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Pán Gašpar, úprimne poďakovať za to, že ste zmenou rokovacieho poriadku znemožnili to, že vás budeme musieť ešte raz tak dlho počúvať, lebo, čo je veľa, to je veľa. No, kolegynkovia, kolegyne zo SMER-u, ja vám chcem rovnako ako pán Gašpar odporučiť, aby ste si pozreli dnešnú našu tlačovú besedu, na ktorej sa dozviete, ako finančná správa pravdepodobne na objednávku, veď viete koho, protizákonne lustrovala rodinu opozičného lídra. A to mesiace predtým, než to premiér vytiahol na tlačovke. Darmo sa čertíte, pán Gašpar, hovorili ste o tom. V takejto ste strane, v takejto ste strane, kde je pán Gašpar obvinený, obžalovaný z obdobných vecí a kde robíte všetko s jedným jediným cieľom, udržať sa pri moci, pre istotu, pravdepodobne teda aj pre pána Gašpara. Tak v takejto ste strane, kde sa lustrujú obyčajní ľudia. Ja sa vám čudujem. No, pán Gašpar, ešte raz, lebo opakovanie je matkou múdrosti a tu v tomto pléne sa to zíde aj viackrát. Vo Francúzsku sa volí splnomocnením na ambasádach, konzulátoch, elektronickým hlasovaním alebo voľbou poštou zo zahraničia. Čo sa týka Veľkej Británie, samotný investigatívny novinár a autor článku William sa ohradil voči vašim slovám. Rovnako ako aj veľvyslanec. Polícia to zhodila zo stola. Dnes vám jedna z influenceriek, ktorá na kampani participovala, odkázala, že si máte konečne začať robiť svoju robotu a niečo zmysluplné. Tak by ste sa tým asi možno mohli riadiť. Ale, čo ma teda veľmi pobavilo, my máme nominácie v Európskej komisii. Ja teda neviem, že by sme schválili členstvo v Progresívnom Slovensku Marošovi Šefčovičovi. My šírime nenávisť v pléne a sme vulgárni. No ja neviem, ja som minulý týždeň povedala pánovi Dostálovi a pani Kolíkovej, že sú hyeny. Pripravovaný cyklus, čo verejne hovorila opozícia. To ma skutočne zaujalo, lebo si vás po večeroch predstavujem, ako to pozeráte namiesto Ruže pre nevestu. To je celkom inak smutný život a potom to musíte ešte aj strihať. Nám záleží na tom, aby 12 000 hlasov sa našlo. Však choďte do
49. schôdza NR SR - 9.deň - B. popoludní
Dátum: 2026-04-27
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Sa najviac týkajú tie odchody a zároveň aj tie dopady tohto návrhu zákona budú práve na mladých ľudí alebo na študentstvo dozaista najväčšie z ekonomických dôvodov. Tu má svoj hlas s malým h, samozrejme, v tvojej osobe a musím povedať, že ich zastupuješ skutočne brilantne. Ja s tebou zdieľam ten strach, o ktorom si hovorila a zároveň aj strach z toho, čo sem príde. Ide v druhom čítaní. Lebo niektorí tu už začínajú tak hovoriť o tom, že či by ľudia, ktorí dlhodobo žijú v zahraničí, mali mať právo voliť, lebo však oni tu neplatia dane, oni sa nezaujímajú o svoju krajinu, oni si sem chodia len robiť zuby. A mám k tomu, čo tu odznieva, lebo doteraz sme sa nedopracovali vlastne k žiadnym relevantným argumentom, iba k takýmto sem-tam výstupom, tak mám k tomu dve vysvetlenia. Že buď nevedia tí poslanci a poslankyne, že čo im napísali. A nevedia teda správne čítať, čo v niektorých prípadoch teda považujem za vysoko pravdepodobné, keď niekto nevie prečítať Európsky súd pre ľudské práva, no tak niekde je chyba, aj keď to má pred sebou na monitore, alebo bude chyba v tom, že niektorí si to naopak píšu sami. Respektíve, že si zadajú do chatu GPT otázku, napíš mi argumenty proti korešpondenčnej voľbe zo zahraničia a potom to len tak nejako zbrklo prečítajú a preplávajú tým. No ja každopádne, kolegovia, kolegyne, by som sa na vašom mieste dožadovala nejakého message boxu z Úradu vlády, že keď už ten Erik Kaliňák ten zákon tak blbo napísal, tak nech vám k tomu dá aspoň argumenty, že ako to tu máte obhajovať, aby to nevyzeralo blbo a hlavne, aby vy ste nevyzerali blbo. Ďakujem. Tamto sa nespročko. Ďakujem. V úvodnom
49. schôdza NR SR - 9.deň - B. popoludní
Dátum: 2026-04-27
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Nadviažem na to, čo si, Zuzka, hovorila o videu pána poslanca Karasa, lebo ja som ho tiež videla, teda skoro som odpadla, lebo vy ste nielenže fejkoví sociálni demokrati, vy ste ešte aj fejkoví vlastenci. Pretože takto sa vyjadrovať o občanoch a občankách Slovenskej republiky, to je jedno, jednoducho hanba. Obzvlášť, keď väčšina z nich žije v zahraničí, pretože sa nemôže pozerať na to, ako vydrancujete túto krajinu. Ale povedzte mi, páni a dámy, vaše deti, kde študujú, kde žijú? Ešte aj vy ste ich poslali preč, lebo viete, že v tejto krajine sa jednoducho nedá dobre žiť. Ale vaše deti sa budú mať za čo vrátiť a voliť, všakže? Idete sa poskladať z toho, ako vám záleží na občanoch a občiankach Slovenskej republiky. Pritom odkedy ste sem nastúpili, tak pre nich nerobíte nič. A keď sa už niečoho chytíte, tak je to preto, aby ste im obmedzili práva. Vy ste vlastne opak toho slávneho Midasa. Ten, čoho sa chytil, to premenil na zlato. Vy, čoho sa chytíte, tak to premeníte na – radšej to nedopoviem – obmedzenie práv slušne. A spomeňme si na tú konsolidáciu napríklad, ktorou ste si sami zázračne zvýšili dane a odvody. Spomeňme si na ústavu, ktorou ste ľuďom ublížili. A čo ste doteraz pre občanov spravili? Odpoveď pána poslanca Jarjabka: zmenili sme rokovací poriadok. Riadok. Výborne, páni. Viete čo? Vy si môžete kľudne pripnúť na tie pekné, slušné saká slovenský odznak. Ale to z vás vlastencov nerobí. To, čím sú vlastenci, tak to sa preukazuje tým, aké zákony sem nosíte a aké schvaľujete. A darmo teraz pokyvkáte hlavami, ale vy nerobíte pre občanov a občianky Slovenskej republiky absolútne nič. A výsledok je taký, že klesáte. A rovnako ako Viktor Orbán, vy tie voľby prehráte. Vy si ich sami prehráte. Po tom, čo tu predvádzate, tak si nič iné ani nezaslúžite a môžete robiť, čo len chcete, aby ste ich ovplyvnili, presne ako to robíte doteraz. Ale výsledok bude, pani poslankyňa Plaváková.
49. schôdza NR SR - 9.deň - B. popoludní
Dátum: 2026-04-27
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Martin, ty si to veľmi dobre zhrnul. Martin, ty si to veľmi dobre zhrnul. V skutočnosti je vlastne jeden jediný dôvod, prečo tu idú rušiť voľbu poštou zo zahraničia. A síce, potvrdil to aj pán Richter, aj pán Gašpar, vznikol politický subjekt PS. Zároveň pán Micheľko povedal, že pozerali sme si výsledky a nie je to dobré, pretože voliči zo zahraničia volia opozíciu. A pán Micheľko sa rozhovoril ešte aj v ďalšej relácii, keď povedal, že chceme zmierniť tie rozdiely medzi opozíciou a koalíciou. Toto je, vážení, jediný dôvod, prečo idete obmedzovať voľbu zo zahraničia. Martin, ty si spomínal aj tú tajnosť voľby. Tak a špeciálne som si zapísala jednu tvoju vetu, že všetko sa dá podľa Tibora Gašpara vysvetliť nejakou konšpiráciou. No tak tá moja by bola, že ja by som teda už viac neverila v tajnosť voľby, ak budú tých ľudí do komisií v zahraničí delegovať ľudia z ministerstva zahraničných vecí, pod taktovkou pána Blanára. Budem citovať aj pána Gašpara. Predpokladá sa, že to budú hlavne zamestnanci našich zastupiteľských úradov, ich rodinní príslušníci, miestne sily a krajania, ktorí fungujú v niektorej krajine. No vraj na to budú môcť dohliadať miestne sily. Čiže napríklad v Rusku, pán Gašpar, na to budú dohliadať Rusi. No ja neviem, keby som chcela byť taká zakonšpirovaná ako vy, tak si tak poviem, že fúha, ak prehráme, tak ja vytiahnem to, že tie voľby neboli tajné, že neboli riadne zabezpečené a tak, a že o nich napríklad tí Rusi vedeli. Alebo, že keď potom donášali tie volebné krabice, takže to celé zmanipulovali. Tak chápete, že prečo vám tu nikto neverí? Lebo vy na jednej strane priznávate, že áno, robíme to preto, že sa bojíme, že sa bojíme, že Progresívne Slovensko nás porazí, a na druhej strane ideme to spraviť tak, aby nám to vyhovovalo. Pani
49. schôdza NR SR - 9.deň - B. popoludní
Dátum: 2026-04-27
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Pani poslankyne Matejičkovej, lebo teda ja som si myslela, že je odborníčkou na medvede, ale očividne je odborníčkou na Francúzsko a jeho históriu a politické zriadenie. No, neviem, pani poslankyňa. Len si to prečítajte. Ja vám kľudne pošlem zdroje alebo teda si predvolajte toho francúzskeho veľvyslanca, nech vám to vysvetlí, lebo máte v tom chyby a teda neviem, kto vám to poslal, ale veľmi ma pobavila tá vaša poznámka o tom, že mne to niekto napísal. Tak ja neviem, že kto asi tak môže písať o mojom vlastnom živote, že plus sedem dní to zatiaľ nie je, vďaka Bohu. Na rozdiel teda od vás, aké promo si tam robíte, ale dobre, nechám to tak. Nestihli prísť tie obálky. No tak to riešme. Riešme to, že ak stihnú prísť obálky alebo ak si niekto jednoducho nesplní tú povinnosť, no tak má smolu. Však to je také isté, ako keď niekto na Slovensku v deň volieb sa jednoducho nedostaví do tej miestnosti. Ale ak sú tam problémy s poštou, však odznelo to tu už dnes, tak spravme všetko preto, aby tí ľudia, ktorí zo zahraničia si chcú túto svoju možnosť uplatniť, tak aby ju mali a nie naopak, že to idete obmedzovať. Pani poslankyňa Plevíková, keď už teda nič neobmedzujete, tak načo to robíte? Načo je tento zákon? Ešte raz. Ja neviem, lebo vy sa tak tvárite ako také pupátko, ale tak akože tak nám vysvetlite, že k čomu je to dobré. Ale viete čo, ja som skutočne rada, že ste vystúpili a že ste potvrdili, že ste vláda minulosti. Lebo keď som počula tú vašu časť o tom, že vlastne digitalizácia, keby sme tu mali napríklad elektronické hlasovanie, tak by ohrozila našu ústavu. Tak akože to ja neviem, že vitajte v 21. storočí. V iných krajinách je toto bežnou súčasťou volieb, nielen u nás, lebo tuto strana SMER ešte nevie, že aj niečo takéto sa dá zaviesť, tak my stále ostávame odkázaní na voľbu poštou alebo voľbu na ambasádach alebo takú alebo hentakú namiesto toho, aby sme dali tým ľuďom práva. A pán Stuška ešte teraz o slovo požiadal.